Roihuvuoren keskustaan on ilmestynyt noin viikko sitten iso banderolli, jossa mainostetaan islaminuskontoa suorin sanoin. ”Jeesus oli muslimi”, ”Jeesus ei ole Jumala vaan Jumalan lähettiläs” ja ”Islam ainut oikea uskonto”, lukee julisteessa muun muassa. Juliste roikkuu Roihuvuoren moskeijan seinällä.

– En halua tätä tapausta ylidramatisoida. Mutta nyt juliste on kiinnittänyt tavattomasti ihmisten huomiota ja olen itsekin saanut paljon sähköpostipalautetta ja vaatimusta siitä, että kirkko tähän reagoi. Vaikuttaa siltä, että suomalaisten mielestä meidän hyvän tapakulttuurin rajoja ei ihan noudateta.

